wannaphong/clean_thaiwikipedia huggingface dataset:
# สภาการโบราณสถานระหว่างประเทศ
สภาการโบราณสถานระหว่างประเทศ  หรือ อิโคโมส (ICOMOS) เป็นสมาคมวิชาชีพซึ่งดำเนินงานด้านการอนุรักษ์และปกป้องคุ้มครองสถานที่อันเป็นมรดกทางวัฒนธรรมทั่วโลก และเสนอคำแนะนำต่อยูเนสโกในเรื่องแหล่งมรดกโลก

ความคิดในการจัดตั้งอิโคโมสนั้นสืบเนื่องมาจากการประชุมที่เอเธนส์ว่าด้วยการบูรณะอาคารประวัติศาสตร์ (Athens Conference on the restoration of historic buildings) ที่สำนักงานพิพิธภัณฑ์ระหว่างประเทศ (International Museums Office) จัดขึ้นใน ค.ศ. 1931 และนำไปสู่การออกกฎบัตรเอเธนส์ (Athens Charter) ซึ่งนำเสนอแนวคิดเรื่องมรดกระหว่างประเทศ (international heritage) จนใน ค.ศ. 1964 สภาสถาปนิกและผู้ชำนัญพิเศษด้านอาคารประวัติศาสตร์ ชุดที่สอง (Second Congress of Architects and Specialists of Historic Buildings) ประชุมกันในเมืองเวนิส ประเทศอิตาลี และมีข้อมติ 13 ข้อ ข้อมติข้อแรกให้ออกกฎบัตรระหว่างประเทศว่าด้วยการอนุรักษ์และบูรณะโบราณสถานและแหล่งที่ตั้ง (International Charter on the Conservation and Restoration of Monuments and Sites) หรือที่เรียกกันว่า กฎบัตรเวนิส (Venice Charter) และข้อมติข้อที่สองให้จัดตั้งอิโคโมสขึ้นมาดำเนินการตามกฎบัตรนี้ จึงมีการจัดตั้งอิโคโมสที่กรุงวอร์ซอ ประเทศโปแลนด์ ใน ค.ศ. 1965

ปัจจุบัน อิโคโมสมีสำนักงานใหญ่อยู่ในเมืองชาร็องตง-เลอ-ปง กรุงปารีส ประเทศฝรั่งเศส มีสมาชิกเป็นบุคคลธรรมดามากกว่า 10,100 คนจากประเทศกว่า 153 แห่ง และมีคณะกรรมการระดับชาติกว่า 110 ชุด กับคณะกรรมการทางวิทยาศาสตร์ในระดับระหว่างประเทศกว่า 28 ชุด สมาชิกของอิโคโมสนั้นต้องมีคุณวุฒิในสาขาการอนุรักษ์ และต้องเป็นนักจดหมายเหตุ นักบรรพชีวินวิทยา นักบริหารแหล่งมรดก นักโบราณคดี นักประวัติศาสตร์ นักผังเมือง นักมานุษยวิทยา วิศวกร  หรือสถาปนิก แต่ก็มีข้อยกเว้นในกรณีเฉพาะ

นอกจากนี้ อิโคโมสยังร่วมมือกับและเป็นสมาชิกผู้ก่อตั้งบลูชีลด์อินเทอร์เนชันนัล (Blue Shield International) ซึ่งปกป้องคุ้มครองแหล่งวัฒนธรรมของโลกที่เป็นอันตรายจากภัยสงครามและภัยธรรมชาติ

ดูเพิ่ม
 สหภาพระหว่างประเทศเพื่อการอนุรักษ์ธรรมชาติ (IUCN)
# มาราสมัส
มาราสมัส  เป็นภาวะทุพโภชนาการอย่างหนึ่ง มีลักษณะเฉพาะคือขาดพลังงานเป็นสำคัญ ผู้ป่วยมักมีลักษณะผอมหนังหุ้มกระดูก ส่วนใหญ่เกิดในผู้ป่วยเด็กอายุน้อยกว่า 1 ปี ในขณะที่ควาชิโอร์กอร์ซึ่งเป็นภาวะทุพโภชนาการอีกแบบนั้นมักเกิดในผู้ป่วยเด็กอายุมากกว่า 18 เดือน และมีลักษณะของการขาดโปรตีนเป็นสำคัญ มักทำให้บวมน้ำ พยากรณ์โรคของมาราสมัสค่อนข้างดีกว่าควาชิโอร์กอร์

คำว่า มาราสมัส (marasmus) มาจากภาษากรีก μαρασμός marasmos "consumption" (การใช้ไป)
# ผักชีฝรั่ง
ผักชีฝรั่ง เป็นไม้ล้มลุกเมืองร้อนปีเดียวหรือหลายปี ในวงศ์ผักชี (Apiaceae) มีถิ่นกำเนิดในประเทศเม็กซิโกและทวีปอเมริกาใต้ แต่มีการปลูกเลี้ยงไปทั่วโลก

ผักชีฝรั่งมีชื่อพื้นเมืองอื่นดังนี้ ผักชีดอย (เหนือ, เชียงใหม่) มะและเด๊าะ (กะเหรี่ยง, แม่ฮ่องสอน) หอมป้อมกุลา (เหนือ) ผักหอมเป (อีสาน)เต็ม สมิตินันทน์ ชื่อพรรณไม้แห่งประเทศไทย  สำนักงานหอพรรณไม้ กรมอุทยานแห่งชาติ สัตว์ป่า และพันธุ์พืช, พ.ศ. 2549

 ลักษณะทางพฤกษศาสตร์ 
ผักชีฝรั่งมีลำต้นเตี้ยติดดิน ใบออกรอบโคนต้น ไม่มีก้านใบ ใบรูปหอก ยาวรี โคนใบสอบลง ยาวประมาณ 10-15 เซนติเมตร กว้างประมาณ 2-3 เซนติเมตร ขอบใบจักรแบบฟันเลื่อย และที่ปลายจักรมีหนามอ่อนๆ ดอกมีก้านชูสูงประมาณ 10-20 เซนติเมตร แตกกิ่งช่อดอกตรงปลาย ดอกเป็นกระจุกกลม สีขาวอมเขียว ตรงโคนช่อดอกมีใบประดับรูปดาว มีกลิ่นหอมทั้งต้นและใบ

 สรรพคุณทางยา 
ใบ ตำเป็นยาทาแก้แผลเรื้อรัง และแก้บวม ทั้งต้น แก้แมลงสัตว์กัดต่อย แก้ปวดศีรษะ อาหารเป็นพิษ (ผักพื้นบ้าน อาหารพื้นเมือง, 2550, 56)}
# พลทหาร
พลทหาร (ย่อว่า พลฯ) หมายถึง ทหารเกณฑ์ หรือทหารกองเกิน ซึ่งถูกบังคับให้ต้องเป็นทหารตามพระราชบัญญัติว่าด้วยรับราชการทหาร พ.ศ.2497 โดยจะเป็นทหารกองประจำการที่ชั้นยศต่ำที่สุดในกองทัพ มีหน้าที่รับคำสั่งจากผู้บังคับบัญชาแล้วปฏิบัติภารกิจให้สำเร็จ และเมื่อบุคคลใดที่ได้รับราชการเป็นทหารเกณฑ์ ก็จะมีตำแหน่งเป็นพลทหารในทันที ซึ่งยศพลทหารได้เริ่มต้นในประเทศไทยเมื่อปี พ.ศ.2427 สมัยพระบาทสมเด็จพระจุลจอมเกล้าเจ้าอยู่หัว (อายุ 21 - 59 ปี) ตำแหน่งนี้มีบางคนอาจไม่มีเพราะใบดำ

ประเภท
พลทหารประจำการ หมายถึง ผู้ที่บรรจุเข้ารับราชการในตำแหน่งพลอาสาสมัครเป็นข้าราชการ แต่ไม่มียศ เช่น พลสารวัตร, พลอาสาสมัคร, พลปืนเล็ก
พลทหารกองประจำการ หมายถึง ทหารเกณฑ์ หรือทหารที่สมัครเข้ากองประจำการเพราะกฎหมายบังคับให้ต้องเป็นทหาร
# ดอลลาร์บรูไน
ดอลลาร์บรูไน (รหัส: BND) เป็นสกุลเงินตราของประเทศบรูไน ถือกำเนิดใน ค.ศ. 1967 มีการแบ่งหน่วยย่อยเป็น 1 ดอลลาร์ เท่ากับ 100 เซนต์  อัตราแลกเปลื่ยนเท่ากับดอลลาร์สิงคโปร์ บรูไนกับสิงคโปร์ลงนามตกลงอัตราค่าเงินในปี ค.ศ. 1967 ในอดีตบรูไนใช้หอยเบี้ยในการแลกเปลี่ยนสินค้าแทนเงิน ต่อมาผลิตเหรียญดีบุกเป็นเงินใน ค.ศ. 1868 พัฒนาขึ้นเป็นเหรียญ 1 เซนต์ในอีก 20 ปีต่อมา เหรียญนั้นมีค่า 1 ส่วน 100 ของ 1 ดอลลาร์ช่องแคบ ในวันที่ 12 มิถุนายน ค.ศ. 1967 บรูไนออกใช้ธนบัตรชนิดราคา 1, 5, 10, 50, 100 ดอลลาร์; 500 และ 1,000 ดอลลาร์ใน ค.ศ. 1979 และ 10,000 ดอลลาร์ใน ค.ศ. 1989 ธนบัตรบรูไนเขียนบอกมูลค่าเป็นภาษาอังกฤษและภาษามลายู
# เด่นยโส ศิษย์ทรายทอง
เด่นยโส ศิษย์ทรายทอง เกิดเมื่อ 28 ธันวาคม พ.ศ.  2525 สถิติการชก 5 ครั้ง ชนะ 2 (น็อค 2) แพ้ 3 
เกียรติประวัติ
 แชมป์ประเทศไทยรุ่นเวลเตอร์เวท
 ชิง 26 สิงหาคม 2552 ชนะน็อค ยอดศักดิ์สิทธิ์ ป.เมืองสุรินทร์ ยก 4 ที่ เวทีราชดำเนิน
อ้างอิง
 สถิติการชก boxrec.com
# วัลเดเมียร์ เปไรรา
วัลเดเมียร์ เปไรรา (Valdemir Pereira) นักมวยสากลชาวบราซิล เกิดเมื่อ 15 พฤศจิกายน พ.ศ. 2517 ที่ Cruz das Almas สถิติการชก 25 ครั้ง ชนะ 24 (น็อค 15) แพ้ 1 
ประวัติ
เปไรรา เคยชกมวยสากลสมัครเล่นและเคยติดทีมชาติบราซิลไปแข่งขันในกีฬาโอลิมปิกเมื่อ พ.ศ. 2543 ที่ซิดนีย์ ประเทศออสเตรเลีย แต่แพ้นักมวยจากตุรกีตกรอบสอง ไม่ได้รับเหรียญรางวัล จากนั้น เปไรราหันมาชกมวยสากลอาชีพเมื่อ พ.ศ. 2544 และได้ชิงแชมป์โลกรุ่นจูเนียร์เฟเธอร์เวท IBF ที่ว่างกับฟ้าประกอบ รักเกียรติยิม และเป็นฝ่ายชนะคะแนนได้ครองแชมป์โลกเมื่อ พ.ศ. 2549 เขาเสียแชมป์ในการป้องกันตำแหน่งครั้งแรกให้กับ อีริก อายเคน โดยเป็นฝ่ายแพ้ฟาวล์เนื่องจากชกต่ำกว่าเข็มขัด  แม้มีข่าวว่าจะมีการชกแก้มือกันอีกครั้ง แต่ทั้งคู่ก็ไม่ได้ชกกันอีกเลย

เกียรติประวัติ
 แชมป์ WBA Fedelatin รุ่นเฟเธอร์เวท
ชิง 11 ธันวาคม 2547 ชนะคะแนน ปาสเตอร์ ฮุมเบอร์โต มัวริน ที่ บราซิล
ป้องกันแชมป์ครั้งที่ 1, 28 มกราคม 2548 ชนะคะแนน วายเบอร์ การ์เซีย ที่ สหรัฐ
 สละแชมป์
 แชมป์โลกรุ่นเฟเธอร์เวท IBF
 ชิง 20 มกราคม 2549 ชนะคะแนน ฟ้าประกอบ รักเกียรติยิม ที่ สหรัฐ
 เสียแชมป์ 13 พฤษภาคม 2549 แพ้ฟาวล์ อีริค ไอเกน ยก 8 ที่ สหรัฐ
อ้างอิง
 สถิติการชก boxrec.com
# มณฑป
มณฑป ในสถาปัตยกรรมไทยคือ เรือนยอดหรือเครื่องยอดหลังคาขนาดใหญ่มีรูปสี่เหลี่ยมจัตุรัส หรือเป็นรูปตัด มุม หรือย่อไม้แปด ย่อไม้สิบสอง ยอดหลังคาเป็นทรงจอมแห 
thumb|มณฑปเก่าแก่ของวิรูปักษะมณเทียร
ในวัดของศาสนาพุทธในประเทศไทย มณฑปจะหมายถึงสถานที่ที่เก็บรูปหล่อโลหะของพระภิกษุสงฆ์ที่เป็นที่เคารพ เพื่อให้ผู้ที่ศรัทธาได้ทำการสักการะบูชา 

ส่วนมณฑปในสถาปัตยกรรมโบสถ์พราหมณ์หมายถึงห้องหนึ่งของโบสถ์พราหมณ์ที่มีลักษณะเป็นระเบียง ทะลุผ่านเข้ามาจากโคปุรัม (หอทางเข้า) และนำพาเข้าไปในตัววัด โดยทั่วไปส่วนนี้ใช้สำหรับประกอบพิธีกรรมที่เป็นการร่ายรำและนาฏกรรม นับเป็นองค์ประกอบพื้นฐานของทุกโบสถ์พราหมณ์  โดยทั่วไปส่วนนี้จะเชื่อมกับส่วนที่ใช้ในการสวดมนต์และสักการะองค์เทพฮินดู ซึ่งต่อเข้ากับส่วนครรภคฤห์ ที่ปกติไม่ได้เปิดให้คนทั่วไปเข้า

ในโบสถ์พราหมณ์ใหญ่ ๆ มักมีมณฑปหลายหลัง ซึ่งจะสร้างให้สอดรับกับการใช้งานที่ต่างกัน เช่น "กัลยาณมณฆป" คือมณฑปสำหรับจำพิธีมงคลสมรส เป็นต้น
ทั่วไปแล้วเสาของมณฑปนั้นจะแกะสลักอย่างวิจิตร

 ในภาษาต่าง ๆ 
left|300px|thumb|รอแยลเปินดาปา เป็นเปินดาปาขนาดใหญ่ในจังหวัดชวากลาง สันนิษฐานว่าคำว่า "เปินดาปา" เพี้ยนมาจากคำสันสกฤต "มณฺฑป"

มณฑป แผลงมาจากคำภาษาบาลีและภาษาสันสกฤตว่า मण्डप (มณฺฑป) ซึ่งพบคำที่มีรากมาจากคำเดียวกันในภาษาต่าง ๆ ในภูมิภาคเดียวกัน เช่น
 ภาษาอินโดนีเซียและภาษามลายู เรียกว่า เปินดาปา  เป็นลักษณะศาลาที่มีหลังคากว้าง ลักษณะเฉพาะของสถาปัตยกรรมชวา
 ภาษาทมิฬ เรียกว่า "อัยยิราม กาล มันทปาม" (Aayiram Kaal Mandapam) มีลักษณะเป็นโถงยาวประกอบด้วยเสาจำนวนนับพันเสา คล้ายกับวิมานในสถาปัตยกรรมดราวิเดียน
 ภาษาพม่า เรียกว่า "มันดะ" (มณฺฑป์) หมายถึงศาลาเปิดคล้ายศาลาไทย
# เด่นชัยเล็ก กระทิงแดงยิม
เด่นชัยเล็ก กระทิงแดงยิม เกิดเมื่อ 21 กรกฎาคม พ.ศ. 2534 ที่ จ.ปราจีนบุรี เป็นแชมป์ประเทศไทย และแชมป์สมาคมมวยแห่งทวีปเอเชีย (PABA) ชาวไทย สถิติการชก 10 ครั้ง ชนะ 10 (น็อค 7) 
เกียรติประวัติ
 แชมป์ประเทศไทยรุ่นฟลายเวท
 ชิง 26 พฤษภาคม พ.ศ. 2553 ชนะคะแนน ยูชิ เอื้อสัมพันธ์ ที่ นครปฐม
 แชมป์ PABA เฉพาะกาลรุ่นฟลายเวท
 ชิง 7 กุมภาพันธ์ พ.ศ. 2554 ชนะทีเคโอ ริกกี้ มานูโฟเอ (อินโดนีเซีย) ยก 6 ที่ เชียงใหม่
 ป้องกันแชมป์ครั้งที่ 1 29 พฤศจิกายน พ.ศ. 2554 ชนะคะแนน ลีโอเนล มาร์ค ดูรัน (ฟิลิปปินส์) ที่ โรงเรียนปากเกร็ด จังหวัดนนทบุรี
 ป้องกันแชมป์ครั้งที่ 2 27 กรกฎาคม พ.ศ. 2555 ชนะน็อคยก 2 วิลเบอร์ แอนโดกัน (ฟิลิปปินส์) ที่ สนามหลวง กรุงเทพมหานคร

ชื่อชกมวยอื่นๆ
 เด่นชัยเล็ก ก.ฐิติพงศกร
# อาบราอัม ตอร์เรส
อาบราอัม ตอร์เรส  เป็นนักมวยสากลชาวเวเนซุเอลา เกิดเมื่อ 10 มกราคม พ.ศ. 2511 สถิติการชก 32 ครั้ง ชนะ 23 (น็อก 13) เสมอ 3 แพ้ 6

เกียรติประวัติ
 แชมป์ WBA Fedelatin รุ่นแบนตัมเวต
 ชิง 18 สิงหาคม 2533 ชนะคะแนนเซซาร์ บาบิ ซาลัส ที่เวเนซุเอลา
 ป้องกันแชมป์ครั้งที่ 1, 6 ธันวาคม 2534 ชนะน็อกการ์โลส เปเรซ ยก 10 ที่เวเนซุเอลา
 ป้องกันแชมป์ครั้งที่ 2, 12 มีนาคม 2535 ชนะน็อกลุยส์ ซัลเซโด ยก 8 ที่ปานามา
 ป้องกันแชมป์ครั้งที่ 3, 26 พฤศจิกายน 2536 ชนะน็อกดาบิด เมร์ชันต์ ยก 10 ที่เวเนซุเอลา
 สละแชมป์
 แชมป์ WBA Fedebol รุ่นแบนตัมเวต 
 ชิง 26 พฤศจิกายน 2538 ชนะน็อกลุยส์ โอเฮดา ยก 2 ที่เวเนซุเอลา
 เคยชิงแชมป์ต่อไปนี้แต่ไม่สำเร็จ
 ชิงแชมป์ WBC FECARBOX รุ่นแบนตัมเวต เมื่อ 27 พฤษภาคม 2538 แพ้น็อกนานา คอนาดู ยก 6 ที่สหรัฐ
 ชิงแชมป์ PABA รุ่นแบนตัมเวตเมื่อ 21 กันยายน 2539 เสมอโดยเทคนิคกับหลักหิน ซีพียิม ที่นนทบุรี
 ชิงแชมป์โลกรุ่นแบนตัมเวต WBA เมื่อ 21 กุมภาพันธ์ 2541 แพ้น็อกนานา คอนาดู ยก 2 ที่อาร์เจนตินา
 ชิงแชมป์ WBA Fedelatin รุ่นซูเปอร์แบนตัมเวตเมื่อ 9 มิถุนายน 2541 แพ้น็อกริชาร์ด การิโย ยก 7 ที่เวเนซุเอลา
อ้างอิง
 สถิติการชก boxrec.com
# แยก อตก. 3
แยก อตก. 3  หรือสามแยกเลี่ยงเมืองนนทบุรี เป็นสามแยกจุดตัดระหว่างถนนเลี่ยงเมืองนนทบุรี-สนามบินน้ำกับถนนเลี่ยงเมืองนนทบุรี ในเขตตำบลตลาดขวัญ อำเภอเมืองนนทบุรี จังหวัดนนทบุรี

 รูปแบบของทางแยก 
 ถนนระดับดินทุกเส้นทาง
 ถนนระดับดินเลี่ยงซ่ายผ่านตลอด

 แหล่งข้อมูลอื่น 

อตก.3
อตก.
# เจ้าขี้หุด
เจ้าขี้หุด  เป็นเจ้าผู้ครองแคว้นเชียงใหม่ช่วงปี พ.ศ. 2304 - 2306 เป็นอดีตภิกษุวัดดวงดีรุ่งพงษ์ ชัยนาม. ประวัติศาสตร์ล้านนา : ประวัติศาสตร์ไทยที่คนไทยไม่ค่อยมีโกาสได้ศึกษา. มหาวิทยาลัยสุโขทัยธรรมาธิราช ในช่วงเวลานั้นแคว้นเชียงใหม่เป็นอิสระจากการปกครองของพม่า หลังจากการครองราชย์ขององค์จันทร์ เจ้าปัดได้ยึดเมืองเชียงใหม่จากองค์จันทร์แต่กลับไม่ยอมครองเมืองอาจเป็นเพราะไม่มีอำนาจบารมีเพียงพอ(ยึดได้แต่ปกครองไม่ได้) ดังนั้นจึงไปขอให้พระภิกษุวัดดวงดี ลาสิกขาบทออกมาเป็นเจ้าเมืองแทนเจ้าปัด เรียกว่า เจ้าขี้หุด ในปี พ.ศ. 2304 แสดงให้เห็นว่าภิกษุองค์ดังกล่าวคงเป็นผู้ที่ราษฎรเลื่อมใสศรัทธาอยู่มากสรัสวดี อ๋องสกุล. ประวัติศาสตร์ล้านนา. พิมพ์ครั้งที่ 6. กรุงเทพฯ:อมรินทร์, 2552. หน้า 304 แต่หลังจากครองเมืองได้ไม่นาน พม่าก็ยกทัพมาตีเมืองเชียงใหม่ได้ในปี พ.ศ. 2306 และได้นำเชลยจากเชียงใหม่ไปเป็นจำนวนมากตำนานพื้นเมืองเชียงใหม่ ฉบับเชียงใหม่ 700 ปี. เชียงใหม่:ศูนย์วัฒนธรรมจังหวัดเชียงใหม่ สถาบันราชภัฎเชียงใหม่, 2538. หน้า 103-104
# KM
KM, Km, km ฯลฯ อาจหมายถึง
 กิโลเมตร (km) หน่วยความยาว
 การจัดการความรู้ภายในองค์กร
 รหัสภาษา ISO 639 alpha-2 ของภาษาเขมร (km)
 รหัสประเทศ ISO 3166-1 alpha-2 ของประเทศคอโมโรส (KM)
 .km โดเมนอินเทอร์เน็ตระดับบนสุดของประเทศคอโมโรส
 รหัสสายการบิน IATA ของแอร์มอลตา
 ภาษาเคเอ็ม ภาษาโปรแกรม
 คอนเวียร์ตีบิลนามาร์กา สกุลเงินของบอสเนียและเฮอร์เซโกวีนา
 เกียมอเตอร์ บริษัทเกาหลีใต้ ผลิตรถยนต์
 โคนิก้า มินอลต้า บริษัทญี่ปุ่น ผลิตกล้องถ่ายภาพ เครื่องถ่ายเอกสาร เครื่องพิมพ์ และอุปกรณ์อื่น ๆ
 พรรคก๊กมินตั๋ง (KM หรือ KMT) พรรคการเมืองแนวอนุรักษนิยมของสาธารณรัฐจีน
 ไคลี มิโนก นักร้องชาวออสเตรเลีย
# ริกกี้ ฮุย
ริกกี้ ฮุย (, จีนตัวเต็ม: 許冠英, จีนตัวย่อ: 许冠英, พินอิน: Xǔ Guànyīng) อดีตนักแสดงและนักร้องชาวฮ่องกงที่มีชื่อเสียง โดยเฉพาะในแนวตลกชวนหัว

ริกกี้ ฮุย มีชื่อในภาษาจีนว่า สวี กวนอิง เกิดเมื่อวันที่ 3 สิงหาคม ค.ศ. 1946 ที่อำเภอพานอวี๋ ในเมืองกวางโจว เป็นน้องชายคนรองในบรรดาพี่น้องตระกูลฮุยที่โด่งดังในแวดวงบันเทิงของฮ่องกงในยุคทศวรรษที่ 70-80 ซึ่งประกอบไปด้วย ไมเคิล ฮุย, สแตนลี่ย์ ฮุย, ริกกี้ ฮุย และ แซม ฮุย 

ริกกี้อพยพมาอาศัยอยู่ที่ฮ่องกงพร้อมกับครอบครัวตั้งแต่เล็ก ๆ ซึ่งแม้ทางครอบครัวจะมีความเป็นอยู่อัตคัดขัดสนเงินทอง โดยพ่อซึ่งเป็นหัวหน้าครอบครัวต้องทำงานทุกอย่างเพื่อจุนเจือครอบครัว แต่ในครอบครัวตระกูลฮุยก็ไม่เคยขาดเสียงเพลง ทั้งเสียงไวโอลินที่พ่อมักจะบรรเลง และงิ้วปักกิ่งที่ผู้เป็นแม่มักจะทำเป็นส่วนตัว

เมื่อจบการศึกษา ริกกี้ เริ่มทำงานเป็นนักข่าวของ Agence France-Presse ต่อมาได้เข้าสู่วงการบันเทิง จากตัวบทประกอบที่บริษัทชอว์บราเดอร์ จนประสบความสำเร็จอย่างสูงในการร่วมงานกับ ไมเคิล  พี่ชายคนโต และ แซม  น้องชายคนเล็ก ซึ่งได้รับการจดจำในนาม "พี่น้องตระกูลฮุย" โดยเฉพาะกลางยุคทศวรรษที่ 70 กับภาพยนตร์ตลกภาษากวางตุ้ง ที่เข้ามาแทนภาพยนตร์ภาษาจีนกลาง ซึ่งได้เปลี่ยนแปลงแวดวงภาพยนตร์ฮ่องกงไปตลอดกาล
       
ผลงานที่ทั้ง 3 ได้ร่วมงานกันและประสบความสำเร็จที่สุดก็คือ The Private Eyes ในปี ค.ศ. 1976 หรือ เก่งกับเฮง ภาพยนตร์ตลกที่บอกเล่าถึงวิถีชีวิตคนที่หาเช้ากินค่ำในฮ่องกง นอกจากนั้นยังมีงานที่ทั้งสามได้ร่วมงานกันอีก ได้แก่ The Contract ในปี ค.ศ. 1978, Games Gamblers Play ในปี ค.ศ. 1974 และ Security Unlimited ค.ศ. 1981
       
ซึ่งผลงานการแสดงของริกกี้ที่โด่งดังและถือได้ว่าประสบความสำเร็จที่สุด คือ การรับบท อาหมั่น ลูกศิษย์ของอาจิ่ว (หลิน เจิ้งอิง) นักพรตเหมาซานปราบผีดิบ ใน Mr. Vampire หรือ ผีกัดอย่ากัดตอบ ในปี ค.ศ. 1985 ที่เซ่อ ๆ ซ่า ๆ ทำให้ต้องเจ็บตัวบ่อย ๆ หรือประสบกับโชคร้ายจนกลายมาเป็นเอกลักษณ์ที่ติดตัว
       
นอกจากงานแสดงแล้ว ริกกี้ ฮุย ยังมีความสามารถด้านการร้องเพลง แม้จะไม่ได้โด่งดังมีชื่อเสียงเช่นเดียวกับน้องชาย แซม ฮุย  แต่ก็ถือว่าประสบความสำเร็จไม่น้อย มีผลงานอัลบั้มเดี่ยวออกมาหลายชุด และยังมีกำหนดจะขึ้นร่วมแสดงในคอนเสิร์ตของ แซม ฮุย ที่จะเปิดแสดงในเดือนเมษายน ที่ฮ่องกงในปี ค.ศ. 2012 ด้วย

ริกกี้ ฮุย เสียชีวิตด้วยวัย 65 ปี ที่บ้านพักส่วนตัวที่เกาะเกาลูน โดยถูกพบว่านอนเสียชีวิตแล้วบนเตียง  เมื่อคืนของวันที่ 8 พฤศจิกายน ค.ศ. 2011 โดยคาดว่าน่าจะเสียชีวิตมาเป็นเวลาพอสมควรแล้ว และน่าจะเป็นการเสียชีวิตจากโรคหัวใจ ที่เจ้าตัวเองป่วยอยู่ และรักษามานานหลายปีปิดตำนาน 3 พี่น้องตระกูลฮุย: "ริกกี้ ฮุย" ลาโลกแล้ว จากผู้จัดการออนไลน์
# แยกรัชดา-สุทธิสาร
แยกรัชดา-สุทธิสาร  เป็นสี่แยกจุดตัดระหว่างถนนรัชดาภิเษกกับถนนสุทธิสารวินิจฉัย ในท้องที่แขวงรัชดาภิเษก เขตดินแดง กรุงเทพมหานคร

 รูปแบบของทางแยก 
thumb|left| อุโมงค์ลอดทางแยก
 อุโมงค์ลอดทางแยกในแนวถนนถนนรัชดาภิเษก
 ถนนระดับดินของถนนสุทธิสารวินิจฉัย
 สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

 แหล่งข้อมูลอื่น 

รัชดา-สุทธิสาร
รัชดา-สุทธิสาร
# แยกรัชดา-ลาดพร้าว
แยกรัชดา-ลาดพร้าว เป็นสี่แยกจุดตัดระหว่างถนนรัชดาภิเษกกับถนนลาดพร้าว ในท้องที่แขวงจอมพล เขตจตุจักร กรุงเทพมหานคร โดยเป็นที่ตั้งสถานีลาดพร้าวของรถไฟฟ้าสองสาย ได้แก่ สถานีใต้ดินของสายสีน้ำเงินทางทิศตะวันตกเฉียงเหนือ และสถานียกระดับของสายสีเหลืองทางทิศเหนือของแยก

 รูปแบบของทางแยก 
 สะพานข้ามแยกในแนวถนนถนนรัชดาภิเษก
 ถนนระดับดินของถนนลาดพร้าว
 สัญญาณไฟจราจรของรถในถนนระดับดินที่ต้องการตรงไป เลี้ยวซ้าย และเลี้ยวขวา

 แหล่งข้อมูลอื่น 

รัชดา-ลาดพร้าว
รัชดา-ลาดพร้าว
# อินแทรนซ์
อินแทรนซ์  เป็นสตูดิโออัลบั้มชุดที่ 3 ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี ค.ศ. 1975 หลังจาก2อัลบั้มที่แล้วคือ Lone somecrowและ Fly to the rainbowได้รับความนิยมน้อยลง
 
 รายชื่อเพลง 
"Dark Lady" – 3:30 (Uli Jon Roth)
"In Trance" – 4:47 (Rudolf Schenker, Klaus Meine)
"Life's Like a River" – 3:54 (Roth, R. Schenker, Corina Fortmann)
"Top of the Bill" – 3:26 (Schenker, Meine)
"Robot Man" – 2:47 (Schenker, Meine)
"Evening Wind" – 5:06 (Roth)
"Sun in My Hand" – 4:25 (Roth)
"Longing for Fire" – 2:44 (Schenker, Roth)
"Night Lights" [Instrumental] – 3:14 (Roth)
 สมาชิกของวง 
 Klaus Meine – ร้องนำ
 Ulrich Roth – กีตาร์และร้องเพลง "Dark Lady" and "Sun In My Hand"
 Rudolf Schenker –กีตาร์
 Francis Buchholz – เบส
 Rudy Lenners – กลอง
หมวดหมู่:อัลบั้มเพลงของสกอร์เปียนส์
หมวดหมู่:อัลบั้มเพลงในปี พ.ศ. 2519
# ฮาจิโอจิ
ฮาจิโอจิ  เป็นเทศบาลนครแห่งหนึ่งที่ตั้งอยู่ในส่วนตะวันตกของมหานครโตเกียว ประเทศญี่ปุ่น ตั้งอยู่ทางทิศตะวันตกระยะทาง 40 กิโลเมตร จากศูนย์กลางโตเกียว เป็นเมืองที่ใหญ่เป็นอันดับแปดในเขตมหานครโตเกียวและปริมณฑล ทีขนาดพื้นที่ทั้งสิ้น 186.31 ตารางกิโลเมตร ในเดือนมีนาคม ค.ศ. 2021 มีจำนวนประชากร 561,344 คน

ฮาจิโอจิล้อมรอบไปด้วยภูเขาทั้งสามด้าน ภูเขาที่สำคัญ เช่น เขาทากาโอะและเขาจิมบะ เป็นสถานที่ปีนเขาที่ได้รับความนิยม สามารถเดินทางไปถึงได้ทั้งรถไฟและรถประจำทาง

 แหล่งข้อมูลอื่น 

 เว็บไซต์ทางการเทศบาลนครฮาจิโอจิ
# ทัศนีย์ บุณยคุปต์
ท่านผู้หญิง ทัศนีย์ บุณยคุปต์ (9 กันยายน พ.ศ. 2465 - 28 มิถุนายน 2566) เป็นอดีตอาจารย์ใหญ่โรงเรียนจิตรลดา และเป็นพระอาจารย์ผู้ถวายการสอนแด่พระบาทสมเด็จพระวชิรเกล้าเจ้าอยู่หัวพระบาทสมเด็จพระเจ้าอยู่หัว รับสั่งถึงพระอาจารย์ “ที่อ่านออกได้เพราะครูทัศนีย์”

 ประวัติ 
ท่านผู้หญิงทัศนีย์ บุณยคุปต์ (ราชสกุลเดิม อิศรเสนา ณ อยุธยา) เป็นธิดาคนเล็กของพระยาภะรตราชา (หม่อมหลวงทศทิศ อิศรเสนา) อดีตผู้บัญชาการ (อธิการบดี) จุฬาลงกรณ์มหาวิทยาลัย กับท่านผู้หญิงขจร ภะรตราชา เกิดเมื่อวันที่ 9 กันยายน พ.ศ. 2465 มีพี่ชายพี่สาวร่วมบิดามารดาสามคน ได้แก่
 กัลย์ อิศรเสนา ณ อยุธยา
 อายุส อิศรเสนา ณ อยุธยา
 สุคนธา โบเยอร์
ท่านผู้หญิงทัศนีย์เริ่มเข้าทำงานเป็นอาจารย์ใหญ่โรงเรียนจิตรลดา เมื่อปี พ.ศ. 2498 โดยถวายการสอนแด่สมเด็จพระเจ้าลูกเธอ เจ้าฟ้าอุบลรัตนราชกัญญา สิริวัฒนาพรรณวดี พร้อมกับพระสหายเจ็ดคน ซึ่งท่านผู้หญิงทัศนีย์เป็นพระอาจารย์คนแรกที่เข้าถวายการสอน และอดีตท่านผู้หญิงทัศนีย์ บุณยคุปต์ เคยเป็นที่ปรึกษาโรงเรียนจิตรลดา

ท่านผู้หญิงทัศนีย์ บุณยคุปต์ สมรสกับ สมพร บุณยคุปต์ มีบุตร 1 คน

ท่านผู้หญิงทัศนีย์ บุณยคุปต์ ได้ถึงแก่อนิจกรรมอย่างสงบโดยโรคหัวใจล้มเหลว เมื่อวันที่ 28 มิถุนายน พ.ศ. 2566 สิริอายุได้ 100 ปี วันที่ 30 มิถุนายน พ.ศ. 2566 เวลา 17.14 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานน้ำหลวงอาบศพ ณ ศาลาบัณณรศภาค วัดเบญจมบพิตรดุสิตวนารามราชวรวิหาร เขตดุสิต กรุงเทพมหานคร

วันที่ 18 พฤศจิกายน พ.ศ. 2566  เวลา 17.15 น. พระบาทสมเด็จพระวชิรเกล้าเจ้าอยู่หัว และสมเด็จพระนางเจ้าสุทิดา พัชรสุธาพิมลลักษณ พระบรมราชินี เสด็จพระราชดำเนินโดยรถยนต์พระที่นั่ง จากพระที่นั่งอัมพรสถาน พระราชวังดุสิต ไปพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร ในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงรอเฝ้าทูลละอองธุลีพระบาทรับเสด็จ

 เครื่องราชอิสริยาภรณ์  

ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๕ ตอนที่ ๒๐๑ ง ฉบับพิเศษ หน้า ๘, ๓ ธันวาคม ๒๕๓๑

รายนามผู้ได้รับพระราชทานเหรียญลูกเสือสดุดี ประจำปี ๒๕๒๓ จากเว็บไชต์ thaiscouts

 ลำดับสาแหรก 

</center>
# เพชรโฮป
เพชรโฮป  เป็นเพชรขนาดใหญ่ หนัก 45.52 กะรัต (9.10 กรัม) สีน้ำเงินเข้ม ปัจจุบันเก็บรักษาไว้ในพิพิธภัณฑ์ธรรมชาติวิทยาสมิธโซเนียนในกรุงวอชิงตัน ดี.ซี. เพชรโฮปมองด้วยตาเปล่าเห็นเป็นสีน้ำเงินเพราะมีธาตุโบรอนปริมาณเล็กน้อยอยู่ในโครงสร้างผลึก แต่จะเรืองแสงสีแดงเมื่ออาบแสงอัลตราไวโอเล็ตSchmid, Randolph E. Strangely and uniquely, the diamond glows only after the light has been switched off. The glow can last for anything up to 2 minutes.
 "UV Light Makes Hope Diamond Glow Red". ABC News. January 7, 2008.Hatelberg, John Nels. "The Hope Diamond phosphoresces a fiery red color when exposed to ultraviolet light ". Smithsonian Institution. เพชรดังกล่าวจัดเป็นเพชรประเภท 2 บี และดังกระฉ่อนเพราะเล่าว่าเป็นเพชรต้องคำสาป มันมีประวัติศาสตร์บันทึกยาวนานโดยมีช่องว่างอยู่บ้างเมื่อมันได้เปลี่ยนมือหลายครั้งระหว่างทางจากอินเดียไปฝรั่งเศส ไปอังกฤษและสหรัฐอเมริกา เพชรโฮปได้รับการอธิบายว่าเป็น "เพชรที่มีชื่อเสียงที่สุดในโลก" และเป็นงานศิลปะที่มีผู้เข้าชมมากที่สุดเป็นอันดับสองของโลก รองจากภาพโมนาลิซา

 คุณสมบัติทางกายภาพ 
 น้ำหนัก เดือนธันวาคม ค.ศ. 1988 ห้องทดสอบพลอยของสถาบันอัญมณีวิทยาแห่งอเมริกาพิจารณาว่า เพชรนี้หนัก 45.52 กะรัต (9.10 กรัม)
 ขนาดและรูปทรง เพชรนี้ได้รับการเปรียบเทียบขนาดและรูปทรงกับไข่นกพิราบ, ครึ่งลูกวอลนัต, เกาลัด ที่มี "ทรงลูกแพร์" มิติในแง่ความยาว ความกว้างและความลึกเป็น 25.60 มม. × 21.78 มม. × 12.00 มม. (1 นิ้ว × 7/8 นิ้ว × 15/32 นิ้ว)
 สี ถูกอธิบายว่ามี "สีน้ำเงินออกเทาเข้มเป็นประกาย" (fancy dark greyish-blue), "สีน้ำเงินเข้ม" หรือสี "น้ำเงินออกเทาเงิน" (steely-blue) ตามที่ผู้เชี่ยวชาญเพชรสี สตีเฟน โฮเฟอร์ ชี้ เพชรสีน้ำเงินคล้ายกับโฮปสามารถแสดงโดยการวัดปริมาณสีให้ผลว่าสีเทากว่าไพลินสีน้ำเงิน (คือ มีความอิ่มตัวสีน้อยกว่า)Hofer, Stephen, Collecting and Classifying Colored Diamonds, p.414 ใน ค.ศ. 1996 ห้องทดสอบพลอยของสถาบันอัญมณีวิทยาแห่งอเมริกาตรวจสอบเพชร และ โดยใช้ระบบการวัดของตน จัดว่ามันเป็น สีน้ำเงินออกเทาเข้มสวยงามKing,et al., "Characterizing Natural-color Type IIb Blue Diamonds ", Gems & Gemology, Vol. 34, #01, p.249 โดยการมองเห็น ตัวดัดแปรสีเทา (มาสก์) นั้นเข้มมาก (สีคราม) เสียจนมันเกิดปรากฏการณ์ "เปื้อนหมึก" (inky) ปรากฏเป็นสีน้ำเงินออกดำในหลอดความร้อนWise, Richard W., Secrets Of The Gem Trade, The Connoisseur's Guide To Precious Gemstones, Ch. 38, p.235 ISBN 0972822380 ภาพถ่ายปัจจุบันของเพชรโฮปซึ่งอาศัยแหล่งแสงความเข้มสูงนั้นมีแนวโน้มจะทำให้ความสุกใสของอัญมณีมีมากที่สุดWise, ibid. p.29-30
 ปลดปล่อยแสงเปล่งสีแดง เพชรนี้แสดงประเภทการเปล่งแสงแรงและสีเข้มผิดปกติ หลังอาบแสงอัลตราไวโอเล็ตคลื่นสั้น เพชรจะเรืองแสงสีแดงโชติช่วง (ปรากฏการณ์เปล่งแสงในความมืด) ซึ่งยังคงอยู่ขณะหนึ่งหลังปิดแหล่งแสง และคุณภาพแปลกอันนี้อาจช่วยโหมกระพือ "ชื่อเสียงการต้องสาปของมัน" แสงเปล่งสีแดงนั้นช่วยให้นักวิทยาศาสตร์ "พิมพ์ลายนิ้วมือ" เพชรสีน้ำเงิน ทำให้พวกเขา "แยกแยะของจริงออกจากของทำเลียนแบบ" แสงเปล่งสีแดงนั้นชี้ว่า มีของผสมโบรอนและไนโตรเจนแตกต่างกันอยู่ภายใต้เพชร
 องค์ประกอบทางเคมี ใน ค.ศ. 2010 เพชรถูกนำออกจากชั้นแสดงเพื่อวัดองค์ประกอบทางเคมีอย่างเป็นวิทยาศาสตร์ หลังจากเจาะรูลึกหนึ่งนาโนเมตรแล้ว ผลขั้นต้นพบโบรอน ไฮโดรเจนและอาจมีไนโตรเจน ความเข้มข้นของโบรอนนั้นอยู่ในช่วงตั้งแต่ศูนย์ถึงแปดส่วนในล้านส่วน ตามข้อมูลของภัณฑารักษ์สมิธโซเนียน ดร. เจ็ฟฟรี โพสต์ ธาตุโบรอนอาจเป็นเหตุให้เพชรมีสีน้ำเงินหลังการทดสอบโดยใช้แสดงอินฟราเรดตรวจพบสเปกตรัมเคมีของเพชร
# เรสเซิลเมเนีย ครั้งที่ 3
เรสเซิลเมเนีย ครั้งที่ 3 จัดวันที่ 29 มีนาคม 1987 ในสหรัฐอเมริกา ที่ พอนทิแอค มิชิแกน สนามที่จัดคือ พอนทิแอคซิลิเวอร์โดม มีผู้ชมทั้งหมด 93,173 คน มากกว่าทุกครั้งที่จัดมา

 ผลการปล้ำ 
#แมทช์การปล้ำกำหนดการปล้ำเวลา1The Can-Am Connection (Rick Martel and Tom Zenk) defeated Bob Orton and The Magnificent Muraco (with Mr. Fuji)Tag team match05:372Billy Jack Haynes vs. Hercules (with Bobby Heenan) ended in a double countoutSingles match07:443Hillbilly Jim, Haiti Kid, and Little Beaver defeated King Kong Bundy, Little Tokyo, and Lord Littlebrook by disqualificationMixed tag team match03:254Harley Race (with Bobby Heenan and The Fabulous Moolah) defeated Junkyard DogLoser Must Bow match03:225The Dream Team (Greg Valentine and Brutus Beefcake) (with Johnny Valiant and Dino Bravo) defeated The Rougeau Brothers (Jacques Rougeau and Raymond Rougeau)Tag team match04:036Roddy Piper defeated Adrian Adonis (with Jimmy Hart)Hair vs. Hair match06:147The Hart Foundation (Bret Hart and Jim Neidhart) and Dangerous Danny Davis (with Jimmy Hart) defeated The British Bulldogs (Davey Boy Smith and Dynamite Kid) and Tito SantanaSix-man tag team match08:528Butch Reed (with Slick) defeated Koko B. WareSingles match03:399Ricky Steamboat (with George Steele) defeated Randy Savage (c) (with Miss Elizabeth)Singles match for the WWF Intercontinental Championship14:3510The Honky Tonk Man (with Jimmy Hart) defeated Jake Roberts (with Alice Cooper)Singles match07:0411The Iron Sheik and Nikolai Volkoff (with Slick) defeated The Killer Bees (B. Brian Blair and Jim Brunzell) by disqualificationTag team match05:4412Hulk Hogan (c) defeated André the Giant (with Bobby Heenan)Singles match for the WWF Championship12:01